สรุปภาวะตลาดต่างประเทศ ประจำวันที่ 7 ม.ค. 2565
สรุปภาวะตลาดต่างประเทศ ประจำวันที่ 7 ม.ค. 2565
10 ม.ค. 2565

ดัชนีดาวโจนส์ตลาดหุ้นนิวยอร์กปิดลบในวันศุกร์ (7 ม.ค.) และปรับตัวลงในสัปดาห์แรกของปีใหม่นี้ เนื่องจากนักลงทุนขายหุ้นออกมาท่ามกลางความวิตกเกี่ยวกับแนวโน้มการปรับขึ้นอัตราดอกเบี้ยในสหรัฐ และการแพร่ระบาดของไวรัสโควิด-19 สายพันธุ์โอมิครอน
ทั้งนี้ ดัชนีเฉลี่ยอุตสาหกรรมดาวโจนส์ปิดที่ 36,231.66 จุด ลดลง 4.81 จุด หรือ -0.013%, ดัชนี S&amp;P500 ปิดที่ 4,677.03 จุด ลดลง 19.02 จุด หรือ -0.41% และดัชนี Nasdaq ปิดที่ 14,935.90 จุด ลดลง 144.96 จุด หรือ -0.96%
ตลาดหุ้นยุโรปปิดลดลงในวันศุกร์ (7 ม.ค.) เนื่องจากนักลงทุนขายหุ้นจากความวิตกเกี่ยวกับเงินเฟ้อที่เพิ่มขึ้น รวมถึงยอดผู้ติดเชื้อโควิด-19 ที่พุ่งขึ้น และนักลงทุนยังไม่แน่ใจว่าข้อมูลการจ้างงานที่อ่อนแอของสหรัฐจะกระทบแผนการปรับขึ้นอัตราดอกเบี้ยของธนาคารกลางสหรัฐ (เฟด) หรือไม่
ดัชนี Stoxx Europe 600 ปิดที่ 486.25 จุด ลดลง 1.91 จุด หรือ -0.39% และปรับตัวลง 0.3% ในรอบสัปดาห์นี้
ดัชนี CAC-40 ตลาดหุ้นฝรั่งเศสปิดที่ 7,219.48 จุด ลดลง 30.18 จุด หรือ -0.42% และดัชนี DAX ตลาดหุ้นเยอรมนีปิดที่ 15,947.74 จุด ลดลง 104.29 จุด หรือ -0.65% ส่วนดัชนี FTSE 100 ตลาดหุ้นลอนดอนปิดที่ 7,485.28 จุด เพิ่มขึ้น 34.91 จุด หรือ +0.47%
ตลาดหุ้นลอนดอนปิดบวกในวันศุกร์ (7 ม.ค.) และปิดเพิ่มขึ้นในสัปดาห์แรกของปีใหม่ โดยได้แรงหนุนจากการปรับตัวขึ้นของหุ้นกลุ่มธนาคารและกลุ่มเหมืองแร่ ขณะที่นักลงทุนพยายามที่จะประเมินตัวเลขจ้างงานที่ต่ำกว่าคาดของสหรัฐและผลกระทบต่อแนวโน้มนโยบายการเงินของธนาคารกลางสหรัฐ (เฟด)
ดัชนี FTSE 100 ตลาดหุ้นลอนดอนปิดที่ 7,485.28 จุด เพิ่มขึ้น 34.91 จุด หรือ +0.47%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลดลงในวันศุกร์ (7 ม.ค.) เนื่องจากนักลงทุนขายสัญญาน้ำมันดิบออกมา หลังจากผิดหวังที่สหรัฐเปิดเผยตัวเลขการจ้างงานนอกภาคเกษตรต่ำกว่าคาด แม้ว่าตลาดจะยังคงมีความวิตกเกี่ยวกับอุปทานน้ำมันที่เกิดจากเหตุการณ์ไม่สงบในคาซัคสถานและการผลิตน้ำมันที่ลดลงในลิเบียก็ตาม
ทั้งนี้ สัญญาน้ำมันดิบ WTI ส่งมอบเดือนก.พ. ลดลง 56 เซนต์ หรือ 0.7% ปิดที่ 78.90 ดอลลาร์/บาร์เรล แต่ปรับตัวขึ้น 4.9% ในรอบสัปดาห์นี้
สัญญาทองคำตลาดนิวยอร์กปิดบวกในวันศุกร์ (7 ม.ค.) เนื่องจากนักลงทุนเข้าซื้อสัญญาทองคำในฐานะสินทรัพย์ที่ปลอดภัย หลังจากที่ผิดหวังกับการเปิดเผยข้อมูลการจ้างงานของสหรัฐที่ต่ำกว่าคาด
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 8.2 ดอลลาร์ หรือ 0.46% ปิดที่ 1,797.4 ดอลลาร์/ออนซ์ แต่ในรอบสัปดาห์นี้ สัญญาทองปรับตัวลงราว 1.7%
สัญญาโลหะเงินส่งมอบเดือนมี.ค. เพิ่มขึ้น 21.9 เซนต์ หรือ 0.99% ปิดที่ 22.409 ดอลลาร์/ออนซ์
สัญญาพลาตินัมส่งมอบเดือนเม.ย. ลดลง 4.2 ดอลลาร์ หรือ 0.44% ปิดที่ 956.5 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 47.70 ดอลลาร์ หรือ 2.6% ปิดที่ 1,921.60 ดอลลาร์/ออนซ์
ดอลลาร์สหรัฐร่วงลงในการซื้อขายที่ตลาดปริวรรตเงินตรานิวยอร์กในวันศุกร์ (7 ม.ค.) หลังกระทรวงแรงงานสหรัฐเปิดเผยตัวเลขการจ้างงานที่ต่ำกว่าคาด
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.61% แตะที่ 95.7275
ดอลลาร์สหรัฐอ่อนค่าเมื่อเทียบกับเงินเยน ที่ระดับ 115.56 เยน จากระดับ 115.93 เยน และอ่อนค่าเมื่อเทียบกับฟรังก์สวิส ที่ระดับ 0.9185 ฟรังก์ จากระดับ 0.9223 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.2633 ดอลลาร์แคนาดา จากระดับ 1.2728 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1362 ดอลลาร์ จากระดับ 1.1287 ดอลลาร์ ขณะที่เงินปอนด์แข็งค่าขึ้นสู่ระดับ 1.3595 ดอลลาร์ จากระดับ 1.3525 ดอลลาร์ ส่วนดอลลาร์ออสเตรเลียแข็งค่าแตะที่ระดับ 0.7184 ดอลลาร์สหรัฐ จากระดับ 0.7165 ดอลลาร์สหรัฐ